钦定古今图书集成/明伦汇编/皇极典/第174卷 > 册府元龟 > 《中书门下请上尊号第三表》〈建中元年〉干邵
## 钦定古今图书集成/明伦汇编/皇极典/第174卷 > 册府元龟 > 《中书门下请上尊号第三表》〈建中元年〉干邵

臣炎等言：“臣等考古训，酌群言，建大中之道，陈徽号
之请，累表上闻，皆抑而未许。跼天陈迫，屏营失图。臣
固以此请者，方欲协万国之欢，系一人之本，盖非私
于主而专于己，实以荷大赉，法上元，遵王之路也。伏
惟皇帝陛下以唐尧四德，光宅天下；以周文直行，陟
降庭止，应干立极。迨乎逾年，又奉今月甲寅诏，将有事于郊庙。越翼日乙卯，复下有司。“命元子以主器荐
珪置币，尊祖配严。属车将迈，明号未布，瞻望霄极，遐
哉邈乎。至乃陈一王之仪，合百神之礼，祝告史载，则
谓之何？臣又闻之，守文缵服，继序不忘，尊奉遗烈，必
思其复。惟高祖象云雷以起经纶，惟太宗造区夏以
创大业，惟元宗倚孤剑以攘臂，惟肃宗振一旅而讨
逆，惟代宗总天兵以佐命，皆拯生人之崩角，安国家
之缀旒，德泽洽于上苍，功业冠于邃古，而皆顺人心
以敬天命，享大名而腾茂实。况陛下居雍邸，将天下，
赫声濯灵，无远不服，此所以彰武功也。其在望苑，则
问安视膳，春诵夏弦，尊师以广其聪明，敬老以全其
羽翼，此所以懿文德”也。及受顾命，反居谅暗，勺饮不
入，杖而后起，同轨不逾于七月，升祔永终于九虞，此
所以“昭大孝”也。克勤于邦，日亲万务；克俭于用，化行
四海。珍禽奇兽，不育于国；沉珠捐金，必受以人，此所
以“返太素”也。有一于此，则可以发挥鸿休，光启尊号。
岂可尚怀谦损，莫顾与能。九庙之灵，俨思虔告；百辟
之望，终期必从。陛下必欲固拒群心，轻此盛典，则祖
宗之前号，尽为虚美，陛下安得而堕之？臣愚故知其
不可也。臣等待罪掖垣，屡陈愚款，傥未回天眷，将万
请以之。无任大愿㥪㥪之至，谨奉表昧死以闻。